CELEX: 62017CN0730
Language: hu
Date: 2017-12-28 00:00:00
Title: C-730/17. sz. ügy: A Tribunal de première instance francophone de Bruxelles (Belgium) által 2017. december 28-án benyújtott előzetes döntéshozatal iránti kérelem – Edward Reich, Debora Lieber, Ella Reich, Ezra Bernard Reich kontra Koninklijke Luchtvaart Maatschappij NV

19.3.2018   
            
            
               HU
            
            
               Az Európai Unió Hivatalos Lapja
            
            
               C 104/17
            
         A Tribunal de première instance francophone de Bruxelles (Belgium) által 2017. december 28-án benyújtott előzetes döntéshozatal iránti kérelem – Edward Reich, Debora Lieber, Ella Reich, Ezra Bernard Reich kontra Koninklijke Luchtvaart Maatschappij NV
   (C-730/17. sz. ügy)
   (2018/C 104/22)
   Az eljárás nyelve: francia
   
      A kérdést előterjesztő bíróság
   
   Tribunal de première instance francophone de Bruxelles
   
      Az alapeljárás felei
   
   
      Felperesek: Edward Reich, Debora Lieber, Ella Reich, Ezra Bernard Reich
   
      Alperesek: Koninklijke Luchtvaart Maatschappij NV
   
      Az előzetes döntéshozatalra előterjesztett kérdés
   
   A visszautasított beszállás és légi járatok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11–i261/2004/EK európai parlamenti és tanácsi rendelet (1) 3., 5., 6. és 7. cikkét úgy kell–e értelmezni, hogy [amennyiben valamely] közösségi és üzemeltető légi fuvarozó a 261/2004 rendelet értelmében utasok légi szállítására vonatkozó szerződést köt a fogyasztókkal, amely magában foglal egy, azon tagállam területén fekvő pályaudvarról induló vonatutat, ahol az említett fogyasztók lakóhelye van egy másik tagállam területén fekvő repülőtérre, ahonnan a fogyasztók a repülőjáratukkal érik el a végső célállomásukat, nevezetesen egy harmadik állam területén fekvő repülőteret; az említett fogyasztók nem állnak semmilyen jogi kapcsolatban a vonatutat üzemeltető társasággal, amellyel azonban a légi fuvarozó nyilvánvalóan megállapodott, és a szerződésben foglalt vonatút olyan jelentős késést szenvedett, hogy az említett fogyasztók nem érték el a másik tagállam területén fekvő említett repülőtérről induló járatukat, az említett fogyasztók hivatkozhatnak a 261/2004 rendelet által biztosított jogokra és kártalanítást kérhetnek a 261/2004 rendelet 5., 6. és 7. cikke értelmében, figyelembe véve még a közlekedési jegy „no show”–t [tiltó] jellegét?
   
      (1)  HL 2004. L 46., 1. o.; magyar nyelvű különkiadás 7. fejezet, 8. kötet, 10. o.